kardosdrur/scandi-wiki huggingface dataset:
Igors Miglinieks

Igors Miglinieks (4. maj 1964 i Riga i Lettiske SSR) er en nu pensioneret sovjetisk-lettisk basketballspiller, der spillede som shooting guard. Miglinieks var den første lettiske basketballspiller til at blive olympisk mester, hvilket han blev under Sommer-OL 1988 i Seoul, mens hans spillede for det sovjetiske basketballhold.

Kildehenvisninger 

Personer fra Riga
Personer fra Letland
Basketballspillere fra Sovjetunionen
Olympiske mestre fra Sovjetunionen
G. Kuchenbecker

G. Kuchenbecker (fra 1997-2012 kaldet Sigurvin og siden 2012 kaldet M/V Vostok) var en redningsbåd fra DGzRS - Deutsche Gesellschaft zur Rettung Schiffbrüchiger (Tyske Selskab for Redning af Skibbrudne), der i 1969 blev bygget af værftet Abeking & Rasmussen i Lemwerder under værftnummeret 6314. Den interne betegnelse i DGzRS var KRS 05. (Jollen Marcus havde den interne betegnelse KRT 05.)

De nuværende ejere af båden er amatørraketklubben Copenhagen Suborbitals, der bruger den som støttebåd til deres raketopsendelser i Østersøen.

Navngivning 

Båden blev opkaldt efter Günther Kuchenbecker, et besætningsmedlem fra redningsfartøjet Adolph Bermpohl, der omkom under en orkan i Tyske Bugt natten til den 24. februar 1967. Besætningsmedlemmerne Paul Denker, Otto Schülke og Hans-Jürgen Kratschke fik ligeledes både opkaldt efter sig.

Jollen blev navngivet efter fornavnet på en værkfører fra DGzRS-stationen Maasholm.

Udstationering 
I september 1969 blev G. Kuchenbecker udstationeret i Maasholm som erstatning for den to meter kortere søsterbåd Paul Denker (der blev flyttet til Grömitz).

I maj 1990 blev båden flyttet til Sassnitz og blev i Maasholm den 29. maj erstattet af Nis Randers.

Båden var i tjeneste i Sassnitz til august 1992; derefter det blev flyttet til DGzRS-stationen Darßer Ort, hvor det var i tjeneste til april 1997, da den blev erstattet af en nyere båd ved navn Vormann Jantzen og solgt til islændingene. Fra den 1. juli 1993 til båden blev solgt var 3. maskinmesteren Herbert Aßmann. (Han har siden været 3. maskinmester på Vormann Jantzen).

Jollen Marcus fulgte G. Kuchenbecker på alle udstationeringer.

Skæbne 

I maj 1997 blev G. Kuchenbecker (og jollen Marcus) købt af den Islandske Redningstjeneste, og navnet blev ændret til Sigurvin.

I 2006 blev brugen af båden udfaset og den gik i privateje. I en periode lå båden ved redningsstationen i Reykjaviks havn sammen med skibe fra søfartsmuseet. Jollen Marcus vendte under navnet Gust tilbage til Tyskland og er i privateje.

M/V Vostok 
Siden november 2012 har båden været ejet af amatørraketklubben Copenhagen Suborbitals, og den blev den 9. november omdøbt til "M/V Vostok" (opkaldt efter verdens første bemandede rumskib). Båden ankom til Refshaleøen natten mellem den 9. og 10. november, og besætningen bestod på det tidspunkt af fartøjschefen Niels Johansen, med-navigatøren Steen Lorck, André Christensen, Steen Andersen og Claus Nørregaard. Raketklubben havde tidligere tænkt på at købe marinekutteren "Elefanten", men den 2. maj 2012 steg prisen for højt på auktionen, og raketklubben trak sig.

Søsterbåde 
 Otto Schülke
 H. J. Kratschke
 Hans Lüken

Referencer

Eksterne henvisninger 
 DGzRSs hjemmeside

Både
Skibe fra Tyskland
Ludvig 5. af Hessen-Darmstadt

Ludvig 5. (; 24. september 1577 – 27. juli 1626), også kendt som Ludvig den Trofaste, var landgreve af Hessen-Darmstadt fra 1596 til sin død i 1626. 

Han var søn af Landgreve Georg 1. af Hessen-Darmstadt og Magdalene af Lippe.

Kilder 

Landgrever af Hessen-Darmstadt
Ludvig 05 af Hessen-Darmstadt
Personer fra Darmstadt
Georg 2. af Hessen-Darmstadt

Georg 2. (17. marts 1605 – 11. juni 1661) var landgreve af Hessen-Darmstadt fra 1626 til sin død i 1661. 

Han var søn af Landgreve Ludvig 5. af Hessen-Darmstadt og Magdalene af Brandenburg.

Kilder 

Georg II. , Landgraf von Hessen-Darmstadt

Landgrever af Hessen-Darmstadt
Huset Hessen-Darmstadt
Personer fra Darmstadt
Novi Beograd

Novi Beograd (kyrillisk: Нови Београд) er den folkerigeste kommune i Serbiens hovedstad Beograd. Bydelen har 212.104 indbyggere (pr. 2011) og har et areal på 40,74 km².

Bydelen ligger vest for Beograds centrum og er en planlagt by bygget i 1948. Den ligger på et oprindelig sumpet område, hvor Donau og Sava mødes. For at gøre område bebyggeligt tog man sand fra Lille Krigsø (Malo Ratno Ostrvo) i Donau, hvilket næsten helt fjernede øen, af hvilken der i dag kun er smal stribe tilbage.

Novi Beograd har udviklet sig til Beograds nye finanscentrum, og er i stor udvikling. Mange virksomheder lægger sig i bydelen på grund af en moderne infrastruktur og store ledige byggegrunde.

Eksterne henvisninger 

Beograd
Bydele
Ludvig 6. af Hessen-Darmstadt

Ludvig 6. (; 25. januar 1630 – 24. april 1678) var landgreve af Hessen-Darmstadt fra 1661 til sin død i 1678. 

Han var søn af Landgreve Georg 2. af Hessen-Darmstadt og Sophie Eleonore af Sachsen.

Kilder 

Landgrever af Hessen-Darmstadt
Ludvig 06 af Hessen-Darmstadt
Personer fra Darmstadt
Malo Ratno Ostrvo

Lille Krigsø eller Malo Ratno Ostrvo (Serbisk: Мало Ратно Острво) er en flodø (ada) i Donau. Den er en del af bykomplekset omkring Beograd, hovedstaden i Serbien, og hører til den serbiske kommune Zemun.

Position 
Øen ligger mellem den sydlige bred af Store Krigsø og den højre bred af Donau i kommunen Novi Beograd (i nærheden af Ušće), kun 200 m fra Savas udløb i Donau.

Kendetegn 
Øen var betydeligt større inden 2. Verdenskrig. Da konstruktionen af Novi Beograd begyndte i 1948, transporterede man sand fra øen til fastlandet ved hjælp af store rullebånd. Sandet skulle bruges til at dække sumpen, hvor den nye by skulle bygges. I løbet af processen forsvandt det meste af øen, og nogle gange siger folk i spøg, at "Novi Beograd er bygget på en ø".

Det, der er tilbage er øen kan kun betegnes som en lille stribe land, mindre end 300 m lang og 60 m bred. øen er fuldstændig dækket af vegetation (hovedsageligt poppeltræer) og ikke åben for besøgende, men kan sagtens ses fra pram-restauranter ved Donaus bred.

Øer i Europa
Donau
Øer i vandløb
Mono (flod)

Floden Mono er med 467 km den længste flod i Togo, men kun 50 km er sejlbar. Den har sit udspring i Benin nær grænsen til Togo som den løber ind i og forsætter mod syd. Mono danner ved den nedre del grænse mellem Togo og Benin og munder ud i Beninbugten og dermed i Atlanterhavet via en række brakvandede laguner og søer, deriblandt Lake Togo.

Omkring 160 km fra udløbet er Mono opdæmmet med Nangbetodæmningen, der blev færdigbygget i 1987.

Hydrologi 

Middelvandføring pr. måned (m³/sec) målt ved Athiémé

Eksterne kilder og henvisninger 

Vandløb i Afrika
Togos geografi
Benins geografi
Ludvig 7. af Hessen-Darmstadt

Ludvig 7. (; 22. juni 1658 – 31. august 1678) var landgreve af Hessen-Darmstadt fra 24. april 1678 til sin død 31. august 1678. 

Han var søn af Landgreve Ludvig 6. af Hessen-Darmstadt og Marie Elisabeth af Slesvig-Holsten-Gottorp. Han tiltrådte som landgreve ved sin fars død den 24. april 1678. Han regerede dog kun i 18 uger og 4 dage, da han døde som følge af en infektion allerede den 31. august samme år.

Eksterne links

Landgrever af Hessen-Darmstadt
Ludvig 07 af Hessen-Darmstadt
Personer fra Darmstadt
Odinshane

Odinshane (Phalaropus lobatus) er en vadefugl, der forår og efterår er en sjælden trækgæst fra det nordlige Skandinavien på vej til overvintring i den Persiske Bugt og ud for den Arabiske Halvø i den nordlige del af det Indiske Ocean.

Odinshane minder om thorshane, men har et langt, nåletyndt og lige næb, hvor thorshane har et tykkere og højere næb. Hunnen i sommerdragt er rød fra øjet og ned under struben, hvor thorshane er rød på hele halsen og undersiden. Hannen er mere dæmpet farvet. Odinshane ses under trækket ved lavvandede kyster, søer og laguner, og den virker ofte tillidsfuld.

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .

Eksterne henvisninger 
 Beskrivelse af odinshane på Dansk Ornitologisk Forenings hjemmeside

Mågevadefugle
Grønlands fugle
Subarktiske fugle
Ouémé

Ouémé er et departement i Benin. Det ligger i den sydøstlige del af landet, langs kysten af Beninbugten og grænser til departementerne Littoral, Atlantique, Zou og Plateau. Før reformen i 1999, da de oprindelige seks departementer blev inddelt i tolv nye departementer var Plateau en del af Ouémé. Benins hovedstad Porto Novo er også administrationsby for Ouémé.

Administrativ inddeling
Ouémé er inddelt i ni kommuner. 

 Adjarra
 Adjohoun
 Aguégués
 Akpro-Missérété
 Avrankou
 Bonou
 Dangbo
 Porto Novo
 Sèmè-Kpodji

Benins departementer
Amerikansk svømmesneppe

Amerikansk svømmesneppe (Phalaropus tricolor) er en vadefugl, der yngler på prærien i det vestlige USA og Canada. Den overvintrer i Andesbjergene i det sydlige Sydamerika og er en tilfældig gæst i Danmark.

Amerikansk svømmesneppe bliver også kaldt wilsons svømmesneppe eller frejashane
.

Noter

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .

Eksterne henvisninger 
 “DK listen” hos www.netfugl.dk  Amerikansk svømmesneppe i Danmark

Mågevadefugle
Nordamerikas fugle
Plateau (Benin)

Plateau er et departement i Benin. Det ligger i den sydøstlige del af landet og grænser til departmenterne Ouémé, Zou og Collines. Det grænser desuden til landet Nigeria mod øst. Før reformen i 1999, da de oprindelige seks departementer blev inddelt i tolv nye departementer var Plateau en del af Ouémé.

Administrativ inddeling 
Plateau er inddelt i fem kommuner.

 Ifangni
 Adja-Ouèrè
 Kétou
 Pobè
 Sakété

Benins departementer
Karloman

Karloman er navnet på flere konger i Frankerriget.

 Karloman, søn af Karl Martell (716-754)
 Karloman 1., frankisk konge (751-771)
 Karloman af Bayern (830-880), konge af Bayern 
 Karloman 2. af Frankrig, (866-884), konge af Vestfranken
Ludvig 8. af Hessen-Darmstadt

Ludvig 8. af Hessen-Darmstadt (; 5. april 1691 – 17. oktober 1768) var landgreve af Hessen-Darmstadt fra 1739 til 1768.

Biografi 
Han var søn af landgreve Ernst Ludvig af Hessen-Darmstadt og Dorothea Charlotte af Brandenburg-Ansbach. Han tiltrådte som landgreve ved sin fars død i 1739.

Ludvig var gift med Charlotte, som var datter af og arving til Grev Johan Reinhard 3. af Hanau. De fik følgende børn:

 Ludwig 9. (1719-1790), landgreve af Hessen-Darmstadt 1768-1790.
 Charlotte (1720-1721)
 Georg Vilhelm (1722-1782)
 Karoline Louise (1723-1783), gift 1751 med Markgreve Karl Frederik af Baden (senere storhertug af Baden)
 Auguste (1725-1742)
 Johan Frederik Karl (1726-1746)

Se også 
 Liste over regenter over Hessen

Eksterne links

Ludvig 08 af Hessen-Darmstadt
Landgrever af Hessen-Darmstadt
Personer fra Darmstadt
Pobè

Pobè er en by, og hovedstad i departementet Plateau i Benin. 
Kommunnen dækker et areal på 400 kvadratkilometer og havde i 2002 en befolkning på 82.910 mennesker.

References 

Kommuner i Benin
Ludvig 9. af Hessen-Darmstadt

Ludvig 9. af Hessen-Darmstadt (; 15. december 1719 – 6. april 1790) var landgreve af Hessen-Darmstadt fra 1768 til 1790.

Biografi 
Han var søn af landgreve Ludvig 8. af Hessen-Darmstadt og Charlotte af Hanau-Lichtenberg. Han tiltrådte som landgreve ved sin fars død i 1768.

Ludvig var gift med Henriette Karoline, som var datter af Christian 3. af Pfalz-Zweibrücken. De fik følgende børn:

 Karoline (1746–1821), gift 1768 med Landgreve Frederik 5. af Hessen-Homburg
 Frederikke (1751–1805), gift 1769 med Kong Frederik Vilhelm 2. af Preussen
 Ludvig (1753–1830), Landgreve af Hessen-Darmstadt 1790-1806, Storhertug af Hessen og ved Rhinen 1806-1830, gift 1777 med Prinsesse Louise af Hessen-Darmstadt
 Amalie (1754–1832), gift 1774 med Arveprins Karl Ludvig af Baden
 Vilhelmine (1755–1776), gift 1773 med Storfyrst Paul af Rusland, fra 1796 Tsar Paul 1. af Rusland 
 Louise (1757–1830), gift 1775 med Storhertug Carl August af Sachsen-Weimar-Eisenach
 Frederik (1759–1802)
 Christian (1763–1830)

Se også 
 Liste over regenter over Hessen

Eksterne links

Ludvig 09 af Hessen-Darmstadt
Landgrever af Hessen-Darmstadt
Personer fra Darmstadt
Zou (Benin)

Zou er et departement i Benin. Det ligger centralt i den sydlige del af landet og grænser til departementerne Collines, Plateau, Ouémé, Atlantique og Kouffo. Desuden grænser det til landet Togo mod vest.

De Kongelige paladser i Abomey i departementets hovedstad er på UNESCOs liste over verdensarven.

Administrativ inddeling
Zou er inddelt  i ni kommuner. 

Abomey
Agbangnizoun
Bohicon
Cové
Djidja
Ouinhi
Za-Kpota
Zangnanado
Zogbodomey

Benins departementer
Nokouésøen

Nokoué er en sø i den sydligste del af Benin. Den er omtrent 20 kilometer bred og 11 kilometer lang, og ligger nord for byen Cotonou, der er den største by i Benin. På den vestlige bred ligger byen Ganvié. Søen er naturbeskyttet som Ramsarområde og har et rigt fuleliv.

Eksterne kilder og henvisninger 
 Om Fuglelivet ved søen  fra birdlife.org/datazone

Benins geografi
Søer i Afrika
Kamp (flod)

Kamp er en biflod til Donau i Østrig i delstaten Niederösterreich. Floden er 153 km. lang og afvander et område på 1.753 km².

Kamps kildefloder er Großer Kamp og Kleiner Kamp. Großer Kamp udspringer på grænsen mellem Niederösterreich og Oberösterreich i Weinsberger Wald og udgør på en strækning af nogle få kilometer grænsen mellem de to delstater. Kleiner Kamp udspringer i Weinsberger Walds sydlige område i Niederösterreich. Großer og Kleiner Kamp flyder sammen i Rappottenstein og danner derved Kamp.

Floden flyder først mod nordøst til byen Zwettl, hvor Purzelkamp munder ud i Kamp. I Zwettl munder også floden af samme navn ud i Kamp. Herefter flyder Kamp mod øst, hvor den danner tre større opdæmmede søer (Ottensteiner Stausee, Dobrastausee og Thurnberger Stausee) med vandkraftværker. Ved Rosenburg flyder floden mod syd før den munder ud i Donau. Oprindelig mundede Kamp ud i Donau i nærheden af Krems, men efter bygningen af donaukraftværket Altenwörth blev udmundingen flyttet til Altenwörth i kommunen Kirchberg an Wagram.

Langs Kamp ligger byen Zwettl med sit kendte kloster, vinbyen Langenlois samt flere borganlæg. Den nedre Kampdal har naturpark (Naturpark Kamptal-Schönberg) og vindistrikt.

Kilder 
 Wandern, Niederösterreich - Waldviertel 
 Waldviertel, Wasserreich(es) Waldviertel 
 Austria-Forum
 Austrian Wine, Kamptal

Donaus bifloder
Floder i Østrig
Hjertestarter

Hjertestarter kan have flere betydninger:

 Hjertestarter (medicinsk udstyr) – AED Automatisk Ekstern Defibrillator der skal bringe hjertets rytme i orden efter et hjertestop
 Hjertestarter (album) – det femte studiealbum af den danske rockgruppe Nephew
 Hjertestarter Tour – en koncertturné af det danske rockband Nephew på baggrund af deres femte studiealbum Hjertestarter
 Hjertestarter 10 x Så Live – det tredje live-album fra den danske rockgruppe Nephew
 Hjertestarter (film) – dansk børnefilm fra 2015 af Tuong Luu
The Colour of My Love

The Colour of My Love er et album af den Canadiske sangerinde Céline Dion, som blev udgivet den 9. november, 1993. Det er hendes tredje engelsksprogede album og det 18. samlet set. Albummet indeholder tre singler, som opnåede en førsteplads på de internationale hitlister: "The Power of Love", "Think Twice", og "To Love You More".

Album fra 1993
Celine Dion-album
Krems (Donau)

Krems er en biflod til Donau i den østrigske delstat Niederösterreich. Kremsfloden ved Donau må ikke forveksles med Kremsfloden ved Traunfloden i Oberösterreich.

Krems' kildefloder er Große Krems og Kleine Krems, som begge udspringer i Weinsberger Wald og flyder sammen nordvest for byen Nöhagen. Floden flyder hovedsagelig mod øst.
 
Oprindelig udmundende Kremsfloden i Donau nær byen Krems, men efter bygningen af donaukraftværket Altenwörth blev udmundingen flyttet til Altenwörth i kommunen Kirchberg an Wagram.

Donaus bifloder
Floder i Østrig
Richard Sorge

Richard Sorge (født 22. september/4. oktober 1895 i Adjikent, Baku, død 7. november 1944 i Toshima, Tokyo) var en tysk kommunist.

Sorge blev født som tysk statsborger i det sydlige Rusland i dagens Aserbajdsjan. Han deltog som soldat i 1. verdenskrig og blev overbevist kommunist. Han var medlem af det tyske kommunistparti fra 1919, og det sovjetiske kommunistparti fra 1925. Han modtog undervisning af Komintern i Moskva og arbejdede som spion for Sovjetunionen i Kina. Sorge blev 1929 rekrutteret af Den Røde Hærs 4. afdeling, som var Sovjetunionens militære udenrigsefterretningstjenste. Samme år blev han sendt til Shanghai i Kina, hvor han i de første år samarbejdede med en anden sovjetisk agent, danskeren Georg Laursen (Georg Moltke), som optrådte som tæppehandler og købmand, men da dokumenterne om dem i russiske arkiver stadig er hemmeligt stemplede, er deres konkrete virksomhed ukendt.

I 1933 fik Sorge posten som tysk presseattaché i Tokyo og korrespondent for den liberale Frankfurter Zeitung. hvorfra han i 1941 kunne meddele Stalin, at Japan ikke ville angribe over land mod Sovjetunionen, hvilket frigjorde store troppestyrker til kampen mod tyskerne og måske afgjorde krigen. Sorge levede et farligt dobbeltliv og blev i oktober 1941 afsløret af den japanske sikkerhedstjeneste og hængt i november 1944.

Det var et chok for den tyske efterretningstjeneste, at Sorge havde kunnet gennemføre et perfekt spil som dobbeltagent; en nazistisk udlandsreporter, der plejede omgang med de tyske diplomater i Kina og Japan, men som i virkeligheden var kommunist og agent for Sovjetunionen. Han blev posthumt kåret som Sovjetunionens helt i 1964, sat på frimærker og fik en gade, Richard-Sorge-Straße i Berlin, opkaldt efter sig.

Den danske kvinde Edith Olsen indgik som aktivt medlem af Sorges spionring i Tokyo.

Referencer

Ekstern henvisning 
 Store norske leksikon, snl.no, "Richard Sorge"
 Nationalencyklopedin, ne.se, "Richard Sorge"

Spioner for Sovjetunionen
Personer henrettet ved hængning
Tyskere i 1900-tallet
Spioner fra Tyskland
Revolutionære fra Rusland
Personer fra Baku
Sovjetunionens helt
Jacob Bellens

Jacob Bellens (født 1979) er en dansk musiker fra Sneslev. Han grundlagde rockbandet I Got You On Tape i 2004, hvor han er forsanger og sangskriver og er også medlem af popduoen Murder. I 2012 udkom hans første soloalbum, The Daisy Age. Han har desuden samarbejdet med musikeren Kasper Bjørke. Senest har han lavet musikprojektet Goblins, hvis single "Heartbreak City" er blevet spillet i radioen.

Soloalbum 
 The Daisy Age (2012)
 My Convictions (2014)
 Polyester Skin (2016)
 Trail of Intuition (2018)

Referencer

Eksterne henvisninger 
 
 
 Interview i Politiken 12.3.2010

Rockmusikere fra Danmark
Personer fra Nakskov
Lužnice

Lužnice () er en biflod til Vltava i Østrig og Tjekkiet. Floden er 208 km lang, hvoraf 43 km forløber i Østrig og 165 km i Tjekkiet. Kun to floder i Østrig afvander til Moldau og dermed videre til Elben, nemlig Lužnice og Malše. Lužnice markerer dermed det europæiske vandskel.

Lužnice har sit udspring ved Karlstift i kommunen Bad Großpertholz i Waldviertel i Niederösterreich 980 moh. Floden forløber i begyndelsen dels på østrigsk dels på tjekkisk land inden den endeligt forlader Østrig ved Breitensee ved Gmünd.

På de følgende 100 km til Planá nad Lužnicí falder floden kun 100 m. Fra Tábor til flodens udmunding i Moldau nord for Týn nad Vltavou flyder floden gennem en op til 50 m dyb kløft.

Vigtige byer ved Lužnice er Weitra og Gmünd i Østrig samt Planá nad Lužnicí, Suchdol nad Lužnici og Tábor i Tjekkiet.

Referencer 
 Das Tal der Lainsitz
 Austria-Forum

Eksterne henvisninger 

Floder i Østrig
Floder i Tjekkiet
Schwechat (flod)

Schwechat er en biflod til Donau i den østrigske delstat Niederösterreich. Floden er 62 km lang og udspringer i 893 meters højde i Schöpfl, der er det højeste bjerg i Wienerwald. Fra kilden løber den mod øst til den lige før Alland får sit navn. Kildeflodernes navne er Großkrottenbach,  Riesenbach, Lammeraubach,  Kleinkrottenbach,  Agsbach og Hainbach . Alle kildefloder flyder sammen ved Klausen-Leopoldsdorf, hvor de danner floden Schwechat.

Navnet kommer af det tyske ord Swechant, der betyder den stinkende. Det kan måske hænge sammen med, at der ved Baden udmunder svovlholdige kilder i floden.

Gennem Helenental flyder Schwechat gennem Baden, hvor den udnyttes industrielt, videre til Wienerbækkenet.

I Achau munder Mödlingbach ud i Schwechat, og senere flyder Liesing og Triesting ud i Schwechat. Øst for Mannswörth ved byen Schwechat udmunder floden Schwechat i Donau.

Kilder 
 Austria-Forum
 Gemeinde Heiligenkreuz 
 A-2500 Baden

Noter 

Donaus bifloder
Floder i Østrig
Tiwanaku

Tiwanaku (spansk:Tiahuanaco) er et arkæologisk område syd for Titicacasøen i Bolivia. Tiwanaku var en vigtig by, der sandsynligvis var centrum for et imperium. Forskere mener, at det var forfædrene til det nuværende Aymarafolk, der boede i byen. Stedet er optaget på UNESCOs Verdensarvsliste.

Arkæologer troede tidligere, at Tiwanaku hovedsagelig var et religiøst sted, men udgravninger har i de seneste årtier vist, at der var tale om en storslået by med mange indbyggere og bl.a. kanaler til at gøre landbruget lettere. Byen menes at have dækket et område på 6 km². Tiwanaku ligger et kort stykke fra Titicacasøen, men tidligere har søen gået helt hen til byen. Byens ruiner præsenterer monumental arkitektur, der i nogle henseender overgår den senere inkaarkitektur, med store firkantede stenblokke. Et af stedets vigtigste vartegn er den såkaldte solport, som i moderne tid er blevet reetableret efter at den kollapsede under udgravningerne af byen. Stedet indeholder også flere store statuer.

Det menes, at byen blev grundlagt som en landsby omkring 200 f.Kr., hvorefter den voksede til en højt udviklet by omkring år ca. 600, inden den blev opgivet omkring år 1000.

Eksterne henvisninger 

Verdensarvsområder i Bolivia
Præcolumbianske kulturer
Bolivias historie
Bygninger, konstruktioner og anlæg i Bolivia
Savanes (Togo)

Savanes er den nordligste af Togos fem regioner. Den er inddelt i præfekturene Kpendjal, Oti, Tandjouaré og Tône.

Savanes grænser mod syd til regionen Kara, hvilket er den eneste indenlandske grænse. Derudover grænser den til Ghana mod vest, Burkina Faso mod nord og Benin mod øst.

Floden Oti løber gennem regionen fra det nordøstlige hjørne, til den sydvestligedel, hvor den på en strækning danner grænse til Ghana. 

Togos regioner
Enrique Peña Nieto

Enrique Peña Nieto (født 20. juli 1966) var den 57. præsident i Mexico. Han var Mexicos præsident i perioden 1. december 2012 - 30. november 2018. Han blev efterfulgt af den 65-årige Andrés Manuel López Obrador som besteg præsidentposten den 1. december 2018, som nummer 58.

Han er medlem af partiet Partido Revolucionario Institucional og tidligere guvernør i staten Mexico
fra 2005 til 2011. Peña Nieto overtog embedet som præsident 1. december 2012 efter Felipe Calderón. Peña Nieto offentliggjorde sit præsidentkandidatur i september 2011, fire dage efter han forlod guvernørposten, og registrerede
sig formelt i november samme år. Peña Nieto vandt præsidentvalget 1. juli 2012, med 38% af stemmerne.

Referencer 

Mexicos præsidenter
Præsidentkandidater fra Mexico
Jesús de Tavarangue

Jesus Tavarangue er resterne af en jesuitmissionsstation. Den ligger 10 km nordøst for La Santísima Trinidad de Paraná i d'Itapua-provinsen i det sydøstlige Paraguay.

Byen blev grundlagt i 1658, men først i 1763 kom jesuitterne og påbegyndte missionstationen i landsbyen. Ud over bygningernes arkitektur i spansk stil, står missionsbygningerne i dag tilbage som en påmindelse om jesuitter missionering i regionen.

Jesus Tavarangue blev sammen med La Santísima Trinidad de Paraná blev i 1993 optaget på UNESCOs Verdensarvsliste.

Verdensarvsområder i Paraguay
K.G. Hammar

K.G. Hammar (født 18. februar 1943) er en svensk teolog og præst, som var ærkebiskop i Uppsala Stift i den svenske kirke 1997 - 2006. Han repræsenterer en liberalteologisk linje inden for den svenske kirke men betragtes også som en radikal forkæmper for adskillelse af stat og kirke.

Hammar er fortaler for homoseksuellles rettigheder og for ægteskab af personer af samme køn. Hammar er også kendt for at komme med kontroversielle udenrigspolitiske ytringer, bl.a. i Israel-Palæstina-konflikten. Han kritiserer også den globale kapitalisme.

Han var gift med lærer og historiker Inger Hammar, der døde i 1997.

Svenske ærkebiskopper